สวัสดีค่ะ ดิฉันไปพบคุณและอัลต้าซาวน์พบว่ามีถุงน้ำในรังไข่ ปกติเป็นคนประจำมาๆขาดๆแต่ไม่เกิน 2 เดือนค่ะ คุณจึงให้ทานยา Provera 5 mg. วันละ 2 เม็ดก่อนนอนติดต่อกันเป็นเวลา 7 วันตั้งแต่วันที่ 8 พย 18 จนถึงวันที่ 14 พย 18 แต่ระหว่างทานประมาณวัันที่ 13 พย ตื่นเช้ามาพบว่ามีประจำเดือนมาแต่ไม่มากนักแค่ในช่วงเช้า มีอาการปวดท้องแบบมีประจำเดือนปกติ แต่ระหว่างวันไม่ได้มีประจำเดือนมาอีกจนถึงวันนี้ เป็นเวลา 7 วันแล้วค่ะ มีแต่อาการคัดเต้านมเหมือนประจำเดือนจะมา แต่ก็ยังไม่มาสักที อยากทราบว่าผิดปกติหรือไม่คะ
สวัสดีค่ะ @จากที่เล่ามาถือว่า ประจำเดือนมาแล้วนะคะ @การที่มีประจำเดือนมามากหรือน้อย จะเกี่ยวกับระดับฮอร์โมนที่เปลี่ยนแปลงและความหนาของผนังมดลูกด้วยค่ะ @จากที่เล่ามา คิดว่า อาจเป็นกลุ่มอาการ พีซีโอ ( PCOS) ที่มีภาวะไข่ไม่ตก และพบร่วมกับการมีถุงน้ำในรังไข่ ซึ่งตัวยา Provera จะช่วยในการปรับฮอร์โมนได้บ้าง นอกจากนี้หากมีการปรับเปลี่ยนพฤติกรรม เช่น การออกกำลังกาย คุมอาหาร เพื่อลดน้ำหนัก จะช่วยให้คนไข้ที่มีภาวะนี้ ประจำเดือนมาสม่ำเสมอขึ้นค่ะ